אולג נדודה

אולג מיקולייביץ' נדודה (באוקראינית:  Олег Миколайович Надуда; נולד ב-23 בפברואר 1971 בקייב) הוא כדורגלן עבר סובייטי-אוקראיני ששיחק בעמדות הקשר בקבוצות שונות בליגת העל האוקראינית ובמכבי הרצליה מהליגה הישראלית. לאחר פרישה ממשחק פעיל פנה לקריירת אימון.

ביוגרפיה
נדודה גדל במחלקת הנוער של מועדון הכדורגל דינמו קייב. הוא לא הצליח להיכנס להרכב של הקבוצה הבוגרת של דינמו, לכן בשנת 1990 עבר לקבוצת צסק"א קייב. לאחר עונה אחת - עבר לקבוצת ניבה ויניצה מליגת המשנה באוקראינה. בשנת 1994 חתם בקבוצת הצמרת הרוסית ספרטק מוסקבה. הוא שיחק בספרטק שתי עונות, וזכה עם הקבוצה באליפות הליגה הרוסית.

בשנת 1995 הגיע לישראל וחתם בקבוצת מכבי הרצליה. הוא שיחק במדי הרצליה במשך 5 שנים. בשנת 2000 עזב את ישראל וחזר לאוקראינה. באותה שנה החליט לפרוש מכדורגל מקצועי (במשך כמה מהשנים הבאות המשיך לשחק בקבוצות חובבים).

נבחרות
אולג נדודה זומן כמה פעמים לנבחרת אוקראינה, אך השתתף במשחק אחד בלבד - מול  במסגרת מוקדמות יורו 1996.

קריירת אימון
בשנת 2007 החל לאמן את קבוצת "ארסנל בילה צרקבה" מהליגה האוקראינית השנייה. בשנת 2010 היה תקופה קצרה היה עוזר מאמן של קבוצת ארסנל קייב מהליגה האוקראינית הבכירה.

תארים
 אליפות ליגת העל הרוסית: 1994

קישורים חיצוניים

כדורגלנים אוקראינים
כדורגלנים סובייטים
קשרי כדורגל אוקראינים
קשרי כדורגל סובייטים
קייב: כדורגלנים
כדורגלני צסק"א קייב
כדורגלני ספרטק מוסקבה
כדורגלני מכבי הרצליה
כדורגלני נבחרת אוקראינה
מאמני כדורגל אוקראינים
כדורגלנים זרים בישראל
אוקראינים שנולדו ב-1971